Noreikių geležinkelio stotelė

Noreikių geležinkelio stotelė – buvusi stotis ties Rokiškio ir Zarasų rajonų riba, ties Baraukos kaimu Imbrado seniūnijoje ir Baraukos kaimu Obelių seniūnijoje prie geležinkelio Radviliškis–Daugpilis.Литовская ж. д. Дополнение к альбому схем железных дорог СССР (по данным на 1 января 1941 г.). – Транскартография НКПС, 1941. Pietinė dalis priklauso Zarasų rajonui, šiaurinė – Rokiškio rajonui.

 Istorija 
miniatiūra|left|Geležinkelio pervaža ties buvusia Noreikių stotele

Stotelė įrengta XX a. tarpukariu prie Lietuvos–Latvijos sienos kaip pasienio stotelė. XX a. 4-ajame dešimtmečio viduryje kilo iniciatyva pagerbti nežinomus karius, žuvusius už Lietuvos nepriklausomybę ir palaidotus Latvijoje. Siekiant išvengti formalumų, vieno nežinomo kario palaikai iš Červonkos kaimo Latvijoje buvo nelegaliai pervežti į Lietuvą. Jie buvo palikti prie Noreikių geležinkelio stotelės pas policijos viršininką. Apie šį įvykį pranešta krašto apsaugos ministerijai ir tam buvo atsiųstas vagonas iš Daugpilio – taip kareivio palaikai buvo pervežti į Kauną.Daiva Jokūbaitytė. „Savanorystė“. Rokiškyje veikia 1919-1920 m. Lietuvos Savanorių Karių kapų bendrija. Delfi.lt (tikrinta 2023-09-12). Iš Kauno geležinkelio stoties karstas nulydėtas į Kauno soborą. Laidotuvės vyko per Kariuomenės šventę lapkričio 23 d., nežinomo kareivio kaulai palaidoti priešais paminklą kariams, žuvusiems už Lietuvos nepriklausomybę.Dalia Zibolienė. Baltų vienybės dieną – apie pagarbą Lietuvos savanoriams, amžinojo poilsio atgulusiems Latvijoje. 2015-09-18, Grokiskis.lt (tikrinta 2023-09-12).

Po II pasaulinio karo Noreikių stotelė uždaryta, kadangi netoliese įkurta Šapelių geležinkelio stotelė.

 Šaltiniai 

Kategorija:Rokiškio rajono savivaldybės geležinkelio stotys